pythainlp/thai_wikipedia_clean_20230101 huggingface dataset:
ชาลส์ แวน ราลเต (Charles van Raalte) ซื้อเกาะและปราสาทบราวน์ซีต่อจากบัลโฟร์เพื่อใช้เป็นบ้านพักวันหยุด มีบุคคลสำคัญอาทิ กูลเยลโม มาร์โกนี แวะมาพักอาศัยที่ปราสาท โรเบิร์ต เบเดน-โพเอลล์ ทหารกองทัพอังกฤษ สมาชิกสภาขุนนาง และเพื่อนสนิทของแวนราลเตขอใช้เกาะเป็นสถานที่จัดค่ายลูกเสือกับเด็กชายอีกจำนวนหนึ่งซึ่งมาจากพื้นเพทางสังคมรวมไปถึงถิ่นที่อยู่ที่แตกต่างกัน บางส่วนมาจากกโรงเรียนชายล้วนในกรุงลอนดอน บางส่วนมาจากคนในท้องถิ่น เช่นจากตำบลปาร์กสโตน อำเภอพูล และ ตำบลวินตัน อำเภอบอร์นมัท ค่ายถูกจัดระหว่างวันที่ 1 - 8 สิงหาคม พ.ศ.2450 บรรดาเด็ก ๆ ถูกกำหนดให้ทำกิจกรรมกลางแจ้ง อาทิ การอยู่ค่ายพักแรม การสังเกตการณ์ พืชพรรณและนานาสัตว์ การช่วยชีวิต และอุดมการณ์ความรักชาติ เมื่อค่ายนี้ประสบผลสำเร็จตามความปรารถนา ปีต่อมาเบเดน-โพเอลล์ได้เผยแพร่หนังสือ การลูกเสือสำหรับเด็กชาย (Scouting for Boys) เป็นผลให้เกิดกองลูกเสือในหลายประเทศ บนเกาะนั้นมีการตั้งค่ายลูกเสือเป็นประจำทุกปีสืบเนื่องจนถึง พ.ศ.2477 ดังเหตุผลที่จะอธิบายต่อไป
บนเกาะ ณ เวลานั้น มีสวนครัวและฟาร์มวัวนม ทำให้มีอาหารรับประทานตลอดเวลาไม่ต้องนำขึ้นมาจากฝั่ง บรรดาคนงานโรงงานปั้นหม้อ แม้ว่าโรงงานจะปิดไปแล้ว ก็ยังอาศัยเกาะเป็นที่เลี้ยงชีพรับใช้เจ้าของเกาะ ไม่นานนัก แวนราลเตถึงแก่กรรมที่กัลกัตตา ประเทศอินเดีย ภรรยาของเขาประมูลขายเกาะนี้ในปี พ.ศ.2470 สองปีต่อมาแมรี บอแนม-คริสตี (Mary Bonham-Christie) ประมูลเกาะได้ในราคา 125,000 ปอนด์ เจ้าของคนใหม่สั่งขับไล่บรรดาผู้พักอาศัยกลับไปยังแผ่นดินใหญ่ และปล่อยให้พื้นที่การเกษตรกลับคืนเป็นป่าและทุ่งหญ้าตามธรรมชาติ ล่วงปี พ.ศ. 2477 ป่าบนเกาะถูกไฟเผาทำลายจนเกือบหมด มีเฉพาะปราสาทและกลุ่มอาคารด้านตะวันออกเท่านั้นที่ไม่ถูกไฟไหม้ นางบอนแนม-คริสตีทราบถึงเหตุการณ์จึงสั่งห้ามคนนอกขึ้นเกาะตราบจนสิ้นชีวิตในปี พ.ศ. 2504 ด้วยเหตุที่เธอเป็นคนแล้งน้ำใจอย่างกล้า จึงถูกขนานนามว่า ปีศาจแห่งบราวน์ซี หลานของบอนแนม-คริสตีจ่ายภาษีมรดกโดยการยกเกาะบราวน์ซีให้แก่รัฐบาล ชาวเมืองรอบ ๆ ที่ทราบข่าว นำโดยเฮเลน บรอเทอร์ตัน (Helen Brotherton; พ.ศ.2457 - 2552) ก็เป็นกังวลว่าเกาะนี้จะถูกขายให้แก่นายทุนเพื่อใช้สร้างอสังหาริมทรัพย์ จึงได้ขอความช่วยเหลือจากมูลนิธิแห่งชาติเพื่อสถานที่ประวัติศาสตร์และความงามธรรมชาติให้เข้าซื้อเกาะ แต่มูลนิธิมีเงื่อนไขว่าจะซื้อถ้ามีเงินลงขันเพียงพอ สุดท้ายมูลนิธีซื้อเกาะได้สำเร็จในปี พ.ศ. 2505 ด้วยราคา 100,000 ปอนด์ มูลนิธิแห่งชาติได้รับเงินสนับสนุนบางส่วนจากบริษัทจอห์นลูอิส และมูลนิธีชีวิตป่าดอร์เซต จึงได้ให้หน่วยงานทั้งสองได้รับสิทธิ์เช่าช่วงเกาะบางส่วน มูลนิธิชีวิตป่าดูแลเกาะทางตอนเหนือ บริเวณที่เป็นป่า มาบ และทุ่งต้นกก ส่วนบริษัทจอห์นลูอิสใช้สิทธิ์ครอบครองปราสาทบราวน์ซีเพื่อใช้เป็นโรงแรมสำหรับพนักงาน ต้นกุหลาบพันปีที่ขึ้นอยู่เต็มและไม่ได้มีมาแต่เดิมก็ถูกถางทิ้ง ป่าที่รกชัฏเกินไปก็ถูกถางเป็นแนวกันไฟ สุดท้ายปีต่อมา โอลาฟ เบเดน-โพเอลล์ ภรรยาของโรเบิร์ต บิดาแห่งการลูกเสือโลก พร้อมด้วยอดีตสมาชิกค่ายลูกเสือแห่งแรกของโลก ได้เปิดเกาะนี้พร้อมกับค่ายลูกเสืออย่างเป็นทางการในปี พ.ศ. 2506 เกาะที่แต่เดิมถูกห้ามเข้าก็เปิดให้ประชาชนทั่วไปเข้าได้ (มีค่าเข้าชมจำนวนหนึ่ง) ลูกเสือและเนตรนารีที่เคยถูกห้ามขึ้นเกาะทำกิจกรรมก็ได้สิทธิ์คึนมาด้วย จวบจนปัจจุบันมีผู้ขึ้นชมเกาะปีละประมาณ 110,000 คน
ระหว่างสงครามโลกครั้งที่สอง ไฟฉายขนาดใหญ่ตั้งไว้ที่ด้านตะวันตกของเกาะเพื่อลวงเครื่องบินของกองบินลุฟต์วัฟเฟอ ออกจากเขตเมืองบอร์นมัทและพูล ในการนี้มีการทำลายบ้านพักของคนงานปั้นหม้อจนเหลือแต่เศษอิฐในปัจจุบัน ตั้งแต่ปี พ.ศ.2507 มีการจัดแสดงละครกลางแปลงเป็นประจำทุกปี โดยนำบทละครของวิลเลียม เชคสเปียร์ มาเล่น
เมื่อเดือนสิงหาคม พ.ศ.2550 มีการฉลองครบรอบหนึ่งร้อยปีการลูกเสือโลก โดยมีลูกเสือและเนตรนารีจากทั่วโลก พร้อมด้วยบรรดาผู้สืบสันดานของโรเบิร์ต โพเอลล์เข้าร่วม
วัดโบสถ์ (ปทุมธานี)
วัดสิงห์ (สามโคก)
วัดโบสถ์ (บางคนที)
วัดโบสถ์ (พนัสนิคม)
วัดโคนอน
วัดโคนอน อาจหมายถึง
วัดโคนอน (นนทบุรี)
วัดราษฎร์สโมสร (ชลบุรี)
วัดประชานิยม (อำเภอเมืองกาฬสินธุ์)
วัดศีรษะแรด (วัดหงส์)
การลูกเสือสำหรับเด็กชาย
การลูกเสือสำหรับเด็กชาย: คู่มือการสอนการเป็นพลเมืองดี หรือชื่อในภาษาอังกฤษว่า Scouting for Boys: A handbook for instruction in good citizenship เป็นหนังสือว่าด้วยการฝึกลูกเสือ จัดพิมพ์ตั้งแต่ พ.ศ. 2451 จนถึงปัจจุบัน มีการแก้ไขหลายครั้ง ทั้งเล็กน้อยและแก้ไขอย่างมีนัยสำคัญ รวมถึงมีฉบับแปลเป็นภาษาต่าง ๆ รวมถึงภาษาไทยด้วย ฉบับแรกสุดเขียนโดยโรเบิร์ต เบเดน โพเอลล์ เนื้อหาหลักเป็นเรื่องการสังเกต การสะกดรอย พืชพรรณและสัตว์นานาชนิด การฝึกฝนตนเอง การพัฒนาตนเอง และหน้าที่พลเมือง ในหนังสือสอดแทรกประสบการณ์ของเบเดน-โพเอลล์ ตอนที่ยังเยาว์ ช่วงชีวิตการงานตอนต้น ขณะที่ไปกำกับกองเสือป่ามาฟีคิง การรบในสงครามโบเออร์ครั้งที่สอง และประสบการณ์ในค่ายลูกเสือเกาะบราวน์ซี
ก่อนหน้าที่จะมาเป็นหนังสือ การลูกเสือสำหรับเด็กชาย นั้น เบเดน-โพเอลล์ ได้เขียนหนังสือ คำแนะนำการเสือป่า (Aids to Scouting) เมื่อ พ.ศ. 2432 โดยกลั่นกรองประสบการณ์ของเขาในการสอดแนมทางทหาร หรือการเสือป่า และการพึ่งตนเอง ซึ่งได้ถ่ายทอดจากเฟรเดอริก รัสเซลล์ เบอร์แนม (Frederick Russell Burnham) ทหารแนวหน้าชาวอเมริกัน หลังเกิดการโจมตีที่มาฟีคิง คำแนะนำการสอดแนมได้กลายเป็นหนังสือยอดนิยมในหมู่ครูและนักเรียน
ในช่วงการโจมตีที่มาฟีคิง เบเดน-โพเอลล์ ได้ให้ทหารคนสนิทรวบรวมเด็กชายอายุ 12-15 ปี เป็นกองเสือป่า ทำหน้าที่พลถือสาร นายไปรษณีย์ พยาบาลสนาม และพลปืน ต่อมาเด็กเหล่านี้มีบทบาทในช่วงสงครามโบเออร์ครั้งที่สองด้วย ครั้นเบเดน-โพเอลล์ กลับมายังประเทศอังกฤษ เขาทราบว่าหนังสือที่เขาเขียนเป็นที่นิยมในหมู่ครูและนักเรียน ใช้สอนการสังเกตและการใช้เหตุผลนิรนัย คือการใช้เหตุผลที่เอากฎธรรมชาติอันมีทั่วไปดีแล้วมาอธิบายสิ่งที่เกิด ต่อมาเบเดน-โพเอลล์ สนทนากับเออร์เนสต์ ทอมป์สัน เซตัน (Ernest Thompson Seton) ในเรื่องการฝึกเด็กและเยาวชน เซตันให้หนังสือธรรมชาติวิทยาอินเดียนแดง"The Birch Bark Roll of the Woodcraft Indians" ซึ่งเขียนในปี พ.ศ. 2449 โพเอลล์ตัดสินใจปรับปรุงหนังสือให้เหมาะแก่เด็กชาย โดยได้รับความช่วยเหลือจากมิตรสหาย อาทิ วิลเลียม อะเลกซานเดอร์ สมิท (William Alexander Smith) ผู้ก่อตั้งบอยส์บริเกด (Boys' Brigade) และไซริล อาร์เทอร์ เพียร์สัน (Cyril Arthur Pearson) เจ้าของโรงพิมพ์ ครั้นหนังสือถูกปรับปรุงแล้ว ได้ใช้ชื่อ เสือป่าน้อย (Boys' Patrols) ก่อนหน้าค่ายลูกเสือที่เกาะบราวน์ซี
หนังสือ การลูกเสือสำหรับเด็กชาย เผยแพร่เป็นรายปักษ์ (คือครึ่งเดือน) ทั้งสิ้น 6 ปักษ์ ตั้งแต่เดือนมกราคมถึงมีนาคม พ.ศ. 2451 แต่ละฉบับมีความยาวประมาณ 70 หน้า แม้ว่าหนังสือเล่มเดิมคือการเสือป่าสำหรับเด็กชายจะถูกนำมาปรับ แต่ผู้เขียนก็ได้ลดเนื้อหาทางทหารลง ปรับให้เป็นแนวสำหรับเด็กและนักสำรวจ นอกจากนี้ยังเพิ่มเกม คำปฏิญาณ กฎ และเกียรติของลูกเสือ ต่อมาหนังสือถูกปรับแก้โดยผู้เขียนหลายคน ไม่ว่าจะเป็นการแก้ไขเล็กน้อยหรือการแก้ไขทั้งหมด กล่าวกันว่าหนังสือ การลูกเสือสำหรับเด็กชาย เป็นหนังสือขายดีอันดับสี่แห่งคริสต์ศตวรรษที่ 20
หนังสือทั้งหกตอนนั้น มีชื่อว่า การลูกเสือสำหรับเด็กชาย ราคาเล่มละ 4 เพนนี (สมัยนั้น 12 เพนนี เท่ากับ 1 ชิลลิง และ 20 ชิลลิง เท่ากับ 1 ปอนด์ทองคำ) ซึ่งไม่แพงเกินสมควรและสามารถหาซื้อได้ง่าย ตอนต้นบทมีนิทาน คำแนะนำสำหรับผู้กำกับลูกเสือ ตอนท้ายบทส่วนมากมีเกมและกิจกรรม รวมถึงรายชื่อหนังสือที่ควรอ่านเพิ่ม
ตอนที่ 1 การลูกเสือเบื้องต้น.
หนังสือในปักษ์แรก หน้า 3 - 70 เป็นส่วนที่ว่าด้วยพื้นฐานของการลูกเสือ
ตอนที่ 2 การสะกดรอยและการรู้จักพืชและสัตว์.
หนังสือในปักษ์ที่สอง หน้า 71 - 174 มีบทที่ 2 การสะกดรอย และบทที่ 3 การรู้จักพืชและสัตว์ แต่ละบทมีการเล่นรอบกองไฟ 3 แบบ แต่ละหัวข้อมีคำแนะนำสำหรับผู้กำกับลูกเสือ และหนังสือสำหรับอ่านเพิ่ม
ตอนที่ 3 ชีวิตในค่ายพักแรมและการหาเส้นทาง.
หนังสือในปักษ์ที่สาม หน้า 143 - 206 ประกอบด้วยบทที่ 4 ชีวิตในค่ายพักแรม และบทที่ 5 การหาเส้นทาง แต่ละหัวข้อมีคำแนะนำสำหรับผู้กำกับลูกเสือ และหนังสือสำหรับอ่านเพิ่ม
ตอนที่ 4 ความอดทนและเกียรติศักดิ์.
หนังสือในปักษ์ที่สี่ หน้า 207 - 270 ประกอบด้วยบทที่ 6 ความอดทนสำหรับลูกเสือ หรือทำตัวอย่างไรจึงจะแข็งแรง และบทที่ 7 เกียรติศักดิ์ของอัศวิน แต่ละหัวข้อมีคำแนะนำสำหรับผู้กำกับลูกเสือ การฝึกปฏิบัติ และหนังสือสำหรับอ่านเพิ่ม.
ตอนที่ 5 การช่วยชีวิตและความรักชาติ.
หนังสือในปักษ์ที่ห้า หน้า 271 - 334 ประกอบด้วยบทที่ 8 การช่วยชีวิต หรือการปฏิบัติเมื่อมีเหตุร้าย และบทที่ 9 ความรักชาติ หรือหน้าที่พลเมือง
ตอนที่ 6 หมายเหตุสำหรับผู้กำกับลูกเสือ เกม การฝึกปฏิบัติ และนิทรรศการ.
หนังสือในปักษ์ที่หก หน้า 335 - 398 มีบทเดียวสำหรับใช้เป็นคู่มือผู้กำกับลูกเสือ
สถานะลิขสิทธิ์.
สมาคมลูกเสือสหราชอาณาจักร เป็นผู้ทรงลิขสิทธิ์ในหนังสือ การลูกเสือสำหรับเด็กชาย ในสหราชอาณาจักรจวบจนวันที่ 31 ธันวาคม พ.ศ. 2544 ที่ผ่านมา เนื่องจากสิ้นปีที่ 70 นับแต่ผู้สร้างสรรค์ตาย ปัจจุบันจึงมีสถานะเป็นงานอันไม่มีลิขสิทธิ์ เว้นแต่จะมีการแก้ไขโดยผู้อื่น ก่อนหน้านี้การทำสำเนาต้องได้รับอนุญาตจากสมาคมฯ ในส่วนของสหรัฐอเมริกา คณะลูกเสือแห่งสหรัฐอเมริกา ได้รับลิขสิทธิ์จากเบเดน-โพเอลล์ โดยตรง เขียนเป็นหนังสือเรื่อง คู่มือลูกเสือ ในปี พ.ศ. 2453
ในประเทศไทย หนังสือ การลูกเสือสำหรับเด็กชาย แปลโดยอภัย จันทวิมล เมื่อ พ.ศ. 2518 และจัดพิมพ์โดยองค์การค้าของคุรุสภา
เบเดน-โพเอลล์ เขียนหนังสือเล่มอื่นด้วย อาทิ
เซอร์เกย์ ซายาชนิคอฟ
รวมพลคนเหนือมนุษย์
รวมพลคนเหนือมนุษย์เป็นภาพยนตร์ชุดแนวแอกชันผจญภัยซูเปอร์ฮีโร่จากประเทศสหรัฐอเมริกา ซึ่งพัฒนาโดย Greg Berlanti, Marc Guggenheim, Andrew Kreisberg และ Phil Klemmer บริหารและอำนวยการสร้างโดย Klemmer, Sarah Schechter และ Chris Fedak โดย Klemmer และ Ferdak รับหน้าที่เป็น showrunner ด้วย ซีรีส์นี้ดัดแปลงจากตัวละครในดีซีคอมิกส์ ออกฉายทางสถานีโทรทัศน์ The CW เป็นภาคแยกจากเรื่อง "โคตรคนธนูมหากาฬ" และ "เดอะ แฟลช วีรบุรุษเหนือแสง" และอยู่ในจักรวาลเดียวกัน ปัจจุบันมีทั้งหมด 4 ซีซั่นและจะออกอากาศซีซั่นที่ 5 ในเดือนมกราคม 2020
Keiynan Lonsdale รับบทเป็น Wally West / Kid Flash
สหพันธรัฐอาหรับแห่งอิรักและจอร์แดน
ยศทหารเซอร์เบียและมอนเตเนโกร
ตารางข้างล่างต่อไปนี้คือข้อมูลเกี่ยวกับยศทหารของกองทัพเซอร์เบียและมอนเตเนโกร ระหว่าง ค.ศ. 1992-2006. โครงสร้างชั้นยศได้รับแบบธรรมเนียมสืบทอดมาจากสมัยกองทัพประชาชนยูโกสลาเวีย
บันทึกนภา
ในวิชาเทววิทยาและมนุษยปรัชญา บันทึกนภา  หรือ อากาศานุกรม (มาจากศัพท์สันสกฤตว่า आकाश "อากาศ" อันแปลว่าท้องฟ้า) คือประมวลองค์ภูมิทั้งหมดของมวลมนุษย์ ทั้งการกระทำ, คำพูด, ความคิด, อารมณ์ และเจตนา ซึ่งได้เคยเกิดขึ้นมาในอดีต กำลังเกิดขึ้นในปัจจุบัน หรือจะเกิดขึ้นในอนาคต นักเทววิทยาเชื่อว่าองค์ภูมิเหล่านี้จะถูกจารึกไว้ในร่างปราศกายเนื้อระดับอนุภาคที่เรียกว่ากายทิพย์ (Etheric body) แม้บันทึกนภานี้จะปรากฏหลักฐานโดยเรื่องเล่าแต่ก็ไม่มีหลักฐานใดๆทางวิทยาศาสตร์มาพิสูจน์
นักเทววิทยาชาวอังกฤษ อลิซ ไบลีย์ (Alice Bailey) ได้อธิบายว่าบันทึกนภานั้น เปรียบเสมือนม้วนฟิมล์ภาพยนตร์เรื่องหนึ่งที่มีความยาวอย่างเหลือคณานับ บันทึกความประสงค์และความเป็นไปทั้งหมดบนผืนแผ่นดินโลกของดาวเคราะห์ดวงนี้ ผู้ที่ได้รับชมม้วนฟิมล์นี้จะเห็นภาพความเป็นไปทั้งหมดของมนุษย์ทุกผู้ชนตั้งแต่โลกถือกำเนิด ความเป็นไปและวิวัฒนาการของวงศ์สัตว์โลกทั้งมวล ตลอดจนกรรมทั้งหมดของทุกดวงจิตมนุษย์ตั้งแต่ถือกำเนิดเป็นดวงจิตขึ้นมา การได้รับชมม้วนฟิมล์นี้อาจสามารถอธิบายถึงการมีญาณหยั่งรู้อนาคต อย่างไรก็ตาม มีผู้เชี่ยวชาญเท่านั้นที่จะสามารถจำแนกออกว่าภาพที่ตนเห็นเป็นแค่ความฝันที่เกิดขึ้นจากจิตนาการหรือเป็นภาพจากบันทึกนภา
การก่อการกำเริบในสาธารณรัฐมาซิโดเนีย พ.ศ. 2544
การก่อการกำเริบในสาธารณรัฐมาซิโดเนีย พ.ศ. 2544  เป็นความขัดแย้งซึ่งเริ่มขึ้นเมื่อกองทัพปลดปล่อยแห่งชาติแอลแบเนีย (NLA) เริ่มโจมตีกองกำลังรักษาความปลอดภัยของสาธารณรัฐมาซิโดเนียในช่วงต้นเดือนกุมภาพันธ์ พ.ศ. 2544 และลงเอยด้วยข้อตกลงโอริส นอกจากนี้ยังมีกลุ่มที่อ้างว่าในท้ายที่สุดอยากจะเห็นแอลเบเนียแยกตัวออกจากประเทศ แม้ว่าจะมีการสนับสนุนสูง แต่สมาชิกกองทัพปลดปล่อยแห่งชาติแอลแบเนียปฏิเสธเรื่องนี้
ความขัดแย้งเกิดขึ้นตลอดหลายปีที่ผ่านมาแม้ว่าจำนวนผู้เสียชีวิตจะมีน้อยก็ตาม สงครามยูโกสลาเวียเป็นผลพวงจนทำให้เกิดการจลาจลในสาธารณรัฐมาซิโดเนีย พ.ศ. 2544
ฮาร์เปอร์และโรแวน
ฮาร์เปอร์และโรแวน (Luke Harper และ Erick Rowan) เป็นทีมนักมวยปล้ำในWWEทั้งคู่เปิดตัวในค่ายNXTปี2012เข้าร่วมเป็นสมาชิกของThe Wyatt FamilyโดยBray Wyattเป็นหัวหน้า ระหว่างนั้น Harper และ Rowan ได้แชมป์แท็กทีม NXTร่วมกัน ก่อนเปิดตัวขึ้นค่ายหลักในเดือนกรกฎาคม 2013 ก่อนแยกกลุ่มกันในเดือนกันยายน 2014 โดย Bray ปล่อยให้ทั้งคู่เป็นอิสระ หลังจากนั้น Rowan ได้เป็นฝ่ายธรรมะ และ Harper เป็นฝ่ายอธรรม ก่อนที่จะรวมกลุ่มกันอีกครั้งในปี 2015 หลังจากแตกกลุ่มในปี 2017 โดยการหักหลังของ Harper ทำให้เหลือแค่ Rowan กับ Bray ไม่นาน Harper กับ Rowan ก็ร่วมทีมกันในนาม The Bludgeon Brothers และได้คว้าแชมป์สแมคดาวน์แท็กทีม WWEร่วมกันในเรสเซิลเมเนีย ครั้งที่ 34 ก่อนจะแตกทีมกันในปี 2019
The Bludgeon Brothers
สถาปัตยกรรมหลังสมัยใหม่
สถาปัตยกรรมหลังสมัยใหม่  เป็นรูปแบบหรือการเคลื่อนไหวทางสถาปัตยกรรมที่เกิดขึ้นในคริสต์ทศวรรษ 1960 เพื่อต่อต้านความเคร่งครัด ความเป็นแบบแผน และการขาดความหลากหลายของสถาปัตยกรรมสมัยใหม่ โดยเฉพาะอย่างยิ่ง สถาปัตยกรรมแบบสากล ( international style) โดยการนำของเลอกอร์บูซีเยและลุดวิก มีส ฟาน เดอร์ โรห์ การเคลื่อนไหวนี้ได้มีการถ่ายทอดโดยสถาปนิกและนักทฤษฎีสถาปัตยกรรม โรเบิร์ต เวนทูรี ในหนังสือปี ค.ศ. 1966 ชื่อ "Complexity and Contradiction in Architecture" รูปแบบสถาปัตยกรรมนี้แพร่หลายในช่วงคริสต์ทศวรรษ 1980 ถึง 1990 โดยเฉพาะอย่างยิ่งในผลงานของโรเบิร์ต เวนทูรี, ฟิลิป จอห์นสัน, ชาลส์ มอร์ และไมเคิล เกรฟส์ จนปลายคริสต์ทศวรรษ 1990 ได้มีแนวโน้มสถาปัตยกรรมแบบใหม่ อย่าง สถาปัตยกรรมไฮเทค สถาปัตยกรรมคลาสสิกใหม่ และคตินิยมเปลี่ยนแนว
Postmodern architecture
2001 insurgency in the Republic of Macedonia
การจลาจลในสาธารณรัฐมาซิโดเนีย พ.ศ. 2544
เซอร์ไวเวอร์ซีรีส์ (2017)
เซอร์ไวเวอร์ซีรีส์ (2017) (Survivor Series (2017)) เป็นรายการเพย์-เพอร์-วิวมวยปล้ำอาชีพของWWEเป็นการแสดงของนักมวยปล้ำค่ายรอว์และสแมคดาวน์ ซึ่งจัดเมื่อวันที่ 19 พฤศจิกายน 2017 สถานที่จัดคือ Toyota Center เมือง Houston, Texas
ใน Raw 23 ตุลาคม GM Raw Kurt Angle ออกมาเปิดรายการเพื่อโหมโรงศึก Survivor Series โดยจะมีแมตช์แชมป์ชนแชมป์หลายคู่คือ แชมป์หญิง Raw Alexa Bliss vs. แชมป์หญิง SmackDown Natalya, แชมป์อินเตอร์ The Miz vs. แชมป์ US Baron Corbin, แชมป์แท็กทีม Raw Seth Rollins &amp; Dean Ambrose vs. แชมป์แท็กทีม SmackDown The Usos และ แชมป์ Universal Brock Lesnar vs. แชมป์ WWE Jinder Mahal และแท็กทีม 5 ต่อ 5 จะมีสองแมตช์คือทีมชายและหญิง ช่วงท้ายรายการ Kurt ออกมาประกาศรายชื่อสมาชิก 5 คนในทีม Survivor Series แต่ Shane McMahon ออกมาพร้อมกับพาสตาร์ SmackDown สวมเสื้อสีน้ำเงินมาหลายสิบคน Shane ประกาศว่าเขาได้ยึดอำนาจเอาไว้แล้ว Kurt วิ่งหนีกลับไปหลังฉาก และ Shane ก็สั่งให้ทีมเสื้อน้ำเงินไปไล่กระทืบสตาร์ Raw ที่หลังฉากยับเยิน Kurt ถูกจับตัวเอาไว้ได้ แล้วก็ถูกพากลับมาที่เวที Shane บอกว่าทีม SmackDown จะเป็นฝ่ายชนะ ส่วน Kurt น่ะใน Survivor Series ให้เอาเหรียญทองโอลิมปิกของแกพร้อมทั้งสตาร์ Raw ที่ยังเหลืออยู่มาเจอกันได้เลย
ใน SmackDown คืนต่อมา 24 ตุลาคม Shane McMahon ออกมาอธิบายเหตุผลที่เขาพาคนไปบุก Raw เมื่อวันก่อน โดยบอกว่าเรารู้ดีอยู่แล้วว่าต้องสู้กันใน Survivor Series และตามหลักการต่อสู้แล้วใส่ก่อนได้เปรียบเสมอ Sami Zayn ออกมา และก็เสนอตัวว่าเขากับ Kevin Owens จะช่วย Shane เองโดยเข้าร่วมทีม SmackDown ด้วย Shane บอกไม่ต้องการความช่วยเหลือหรอก แต่ถ้า Zayn เอาชนะ Randy Orton ได้คืนนี้จะให้เข้าร่วมทีมด้วย แต่สุดท้าย Zayn ก็พ่ายแพ้ต่อ Orton ทำให้ Orton เข้าร่วมทีมเป็นคนแรก
ใน Raw 30 ตุลาคม Kurt ออกมาขอโทษสตาร์ Raw ทุกคนที่เขาหลงกล Shane จนทำให้ Raw ต้องขายหน้า Stephanie McMahon ออกมาบอกว่า Kurt ประมาทและหน่อมแน้มเกินไป ทำให้ Shane หลอกเอาได้ แต่จะให้โอกาสแก้ตัวอีกครั้งโดยให้ Kurt เป็นกัปตันทีม Raw และเธอต้องการให้ชนะแบบถล่มทลาย ถ้าหากว่าทำไม่ได้เธอจะหา GM คนใหม่แทน ที่หลังเวที GM ของ SD Daniel Bryan โผล่มาหา Kurt ในห้องทำงาน Bryan บอกว่าเขาไม่รู้เรื่องอะไรเลยกับสิ่งที่ Shane ทำเมื่อสัปดาห์ก่อน เขามาที่นี่คนเดียวเพื่อจะโทษและขอให้แข่งกันอย่างแฟร์ๆ Kurt บอก เขาไม่เชื่อ Bryan หรอก สัปดาห์ก่อนเขาเชื่อ Shane แล้วก็ถูกหักหลัง ทำให้เขาต้องโดน Stephanie ด่าแทบตาย Kurt บอกให้ Bryan อยู่ในห้องนี้แหละถ้าไม่อยากโดนสตาร์ Raw รุมกระทืบ พอ Kurt ออกไปแล้ว ไฟในห้องก็ดับลง และ Kane โผล่มา Chokeslam ใส่ Bryan วันต่อมา Kurt ได้ประกาศผ่านทวิตเตอร์เลือก Braun Strowman เป็นสมาชิกของทีม Raw
ใน SmackDown 31 ตุลาคม Shane ออกมาพูดถึงเรื่องที่ Kane ทำร้าย Bryan ว่า Kurt จะต้องได้รับผลตอบแทนจากการกระทำนี้ พวกฝั่ง Raw มักจะมองว่า SmackDown เป็นรายการระดับสองเสมอ แต่เราจะต้องเปลี่ยนมันให้ได้โดยการเอาชนะใน Survivor Series พร้อมกับประกาศตัวเป็นกัปตันทีม SmackDown คืนเดียวกัน Bobby Roode ชนะ Dolph Ziggler แบบชนะ 2 ใน 3 ยก และ Shinsuke Nakamura ชนะ Kevin Owens ทำให้ทั้ง Roode และ Nakamura ได้ร่วมทีม
ใน Raw 6 พฤศจิกายน แมตช์ระหว่าง Samoa Joe vs. Finn Balor ทั้งคู่สู้กันที่ด้านล่างเวทีจนกรรมการปรับแพ้ทั้งคู่ แต่ก็ยังตีกันต่อจนกรรมการหลายคนต้องมาห้าม และ Kurt ก็ออกมาเลือกทั้งสองคนเข้าร่วมทีม ที่หลังเวที Kurt ได้เรียก Jason Jordan (ลูกชายในบท) ไปพบและเลือกเป็นคนที่ 5 ในทีม ท้ายรายการได้มีแมตช์ชิงแชมป์แท็กทีม Raw ระหว่าง Dean Ambrose &amp; Seth Rollins (แชมป์) vs. Sheamus &amp; Cesaro ซึ่งระหว่างแมตช์ The New Day มาก่อกวนในสนาม ทำให้ Kurt ต้องพาคนออกมาไล่จับ และ Sheamus ก็ฉวยโอกาสโดดถีบ Rollins กดชนะได้แชมป์ไปครอง ทำให้ Sheamus &amp; Cesaro ไปเจอกับ The Usos ใน Survivor Series
ใน SmackDown 7 พฤศจิกายน AJ Styles ได้คว้าแชมป์ WWE จาก Jinder Mahal ทำให้ AJ ไปเจอกับ Brock Lesnar ใน Survivor Series วันต่อมา Shane ได้ประกาศผ่านทวิตเตอร์ว่า John Cena จะเป็นสมาชิกคนสุดท้ายของทีม SmackDown
ใน Raw 13 พฤศจิกายน Stephanie ออกมาด่า Kurt ที่เธออุตส่าห์วางใจตั้งให้เป็นกัปตันทีม Raw แต่กลับคัดเลือกคนเข้าทีมโดยเอาลูกชายตัวเองมาด้วย และขู่จะไล่ออก The Shield ออกมาขัดจังหวะและท้าพวก New Day ให้มาเจอกันแบบ 3 ต่อ 3 ใน Survivor Series คืนเดียวกันหลังจาก Jason Jordan เอาชนะ Bray Wyatt ไปได้ด้วยการรวบกด หลังแมตช์ Wyatt มาอัด Jordan จากด้านหลัง จากนั้นก็ลากขาไปกระแทกใส่เสาเวทีจน Jordan บาดเจ็บ Kurt ออกมาประกาศว่า Jordan บาดเจ็บ และเขาก็มีตัวแทนแล้ว Jordan ออกมาขอร้องว่าเขาไม่ต้องการถูกถอดออกจากทีม พ่อเคยได้เหรียญทองโอลิมปิกทั้งๆที่บาดเจ็บ เขาก็ทำแบบนั้นได้ Triple H ออกมาและประกาศตัวเป็นสมาชิกคนที่ 5 ก่อนจะจับ Jordan ใส่ Pedigree
ใน SmackDown 14 พฤศจิกายน Charlotte Flair หนึ่งในสมาชิกทีมหญิง SD ได้คว้าแชมป์หญิงจาก Natalya ทำให้ Charlotte ได้ไปเจอกับ Alexa Bliss ใน Survivor Series ส่วน Natalya ไปร่วมทีมหญิง 5 คนแทน ท้ายรายการระหว่างแมตช์ New Day vs. Kevin Owens &amp; Sami Zayn ปล้ำกันอยู่ดีๆ พวก The Shield ก็โผล่มาล้อมเวที และแมตช์ก็ยุติไป Owens &amp; Zayn ทำท่าจะช่วยสู้ แต่แล้วก็หนีไป ปล่อยให้ New Day โดน The Shield กระทืบ The Usos ออกมาช่วย แต่ก็สู้ไม่ได้ และพวก Raw โผล่กันมาอีกเพียบ ทำให้ Shane ต้องเรียกคนออกมาช่วยสู้ แต่ Kurt ก็โผล่มาพร้อมกับ Bruan Strowman ไล่ยำพวก SmackDown จนกระเจิง และสุดท้าย Shane ก็โดน The Shield จับตัวเอาไว้ได้ Shane โดน Triple Powerbomb เข้าไป ต่อด้วย Angle Slam และปิดท้ายด้วย Triple Powerbomb อีกครั้ง
เบลเจียนโปรลีก
ปึงซีเง็ก เผาเล่งเน่ยยี่
ปึงซีเง็ก เผาเล่งเน่ยยี่  เป็นภาพยนตร์แอคชั่นสัญชาติฮ่องกงที่ออกฉายในปี ค.ศ. 1994 กำกับโดย ริงโก้ ลาม ภาพยนตร์เรื่องนี้มีเนื้อหาเกิดขึ้นในสมัยราชวงศ์ชิง
Heroes Two
วิลเฮล์ม โยฮันน์เซน
สิงห์คู่จอมสังหาร
สิงห์คู่ จอมสังหาร
สิงห์คู่ จอมสังหาร  เป็นภาพยนตร์กำลังภายในสัญชาติฮ่องกง ที่ออกฉายในปี ค.ศ. 1974 กำกับโดย จาง เช่อ นำแสดงโดย ฟู่ เซิง และ เฉิน กวนไถ้
ราชสำนักแมนจู สั่งทำลายล้างวัดเส้าหลินและสั่งฆ่าลูกศิษย์ทั้งหมด แต่ยังมีบางส่วนสามารถหลบหนีมาได้ หง ซีกวน หนึ่งในลูกศิษย์เส้าหลินและเป็นจอมยุทธที่ทางแมนจูต้องการตัวเป็นอย่างมาก ถูกตามล่าโดย เชอ-กัง ขุนพลแมนจู ในครั้งหนึ่งถูกลูกน้องของเชอ-กัง ล้อมจับ และในระหว่างการต่อสู้ ปึง ซีเง็ก จอมยุทธแห่งเส้าหลินอีกคนหนึ่ง ผ่านมาพบเข้าเกิดเข้าใจผิดคิดว่า หงซีกวนเป็นโจรร้าย และได้ต่อสู้กับหงซีกวนจนจับกุมส่งให้ทางการแมนจูไปได้ หงซีกวนถูกคุมขังอย่างแน่นหนาและถูกทรมานให้บอกว่าลูกศิษย์เส้าหลินคนอื่นอยู่ที่ไหน ปึงซีเง็ก เมื่อรู้ความจริงในภายหลังรู้สึกเสียใจอย่างมาก จึงบุกเข้าไปช่วยหงซีกวนด้วยตัวคนเดียว แต่พลาดจนเกือบถูกจับได้ในตอนหลัง ปึงซีเง็กและเหล่าจอมยุทธวางแผนปล้นคุกเพื่อช่วยหงซีกวนอีกครั้ง ในขณะที่ เชอ-กัง วางแผนจับกุมปึงซีเง็กและพวกพ้อง โดยสั่งประหารหงซีกวนต่อหน้าสาธารณชน ปึงซีเง็กและพวกพ้องต้องทำงานแข่งกับเวลาเพื่อช่วยเหลือหงซีกวน ให้ได้ สุดท้ายทั้งสองท้าสู้กับ เชอ-กัง และสามารถสังหาร เชอ-กังและลูกน้องทั้งหมดได้ในที่สุด
กรินเดิลวัลท์
กรินเดิลวัลท์  เป็นหมู่บ้านในอำเภออินเทอร์ลาเคิน-โอเบอร์ฮาสลี ในรัฐแบร์น ประเทศสวิตเซอร์แลนด์ หมู่บ้านแห่งนี้ตั้งอยู่ที่ระดับความสูง 1,034 เหนือระดับน้ำทะเล ในที่ราบขนาดใหญ่ลึกเข้าไปในหุบเขาทางตะวันออกเฉียงใต้ของเมืองอินเทอร์ลาเคินราว 20 กิโลเมตร กรินเดิลวัลท์เป็นจุดหมายปลายทางยอดนิยมในฤดูหนาว ชื่อหมู่บ้านนี้ปรากฏอยู่ในเอกสารเป็นครั้งแรกในปี ค.ศ. 1146 เมื่อพระเจ้าคอนราดที่ 2 แห่งเยอรมนีทรงอุทิศอาคารในกรินเดิลวัลท์ให้แก่อารามเมืองอินเทอร์ลาเคิน ภายในหมู่บ้านยังขุดพบเครื่องมือสมัยยุคหินใหม่ตลอดจนพบเหรียญโรมัน
มาเลน่า ผู้หญิงสะกดโลก
มาเลน่า ผู้หญิงสะกดโลก  เป็นภาพยนตร์กึ่งอีโรติกสัญชาติอิตาลี ที่ออกฉายในปี ค.ศ. 2000 นำแสดงโดย โมนิกา เบลลุชชี และ กิวเซปเป ซัลเฟโร กำกับและเขียนบทโดย กิวเซปเป ทอนาทอเร่ โดยมีผู้เขียนเนื้อเรื่อง คือ ลูชีอาโน วินเซนโซนิ
เรื่องราวเกิดขึ้นช่วงสงครามโลกครั้งที่ 2 ประเทศอิตาลี่ ประกาศสงครามกับพันธมิตร มาเลน่า แม่บ้านที่เฝ้ารอการกลับมาของสามีที่ไปรบ ไม่รู้ว่าเป็นโชคดีหรือโชคร้ายของเธอที่ เธอเป็นผู้หญิงที่สวยที่สุดในเมือง ถึงเธอจะแต่งงานแล้ว แต่เธอก็ยังเป็นที่หมายตาของหนุ่มๆ ทั้งเมือง บรรดาภรรยาของผู้ชายเหล่านั้นต่างก็นินทาเธออย่างเสียๆหายๆ เมื่อสงครามใกล้เข้ามา ความอดอยากก็ทำให้เธอต้องเอาตัวรอด เพราะในตอนนี้เธอได้รับรู้ข่าวว่าสามีของเธอได้ตายในสนามรบ หนังเรื่องนี้จะเล่าเรื่องราวผ่าน รีเนโต้ เด็กที่กำลังจะเป็นหนุ่ม ด้วยสายตาที่หลงไหลและเฝ้ามองเธออยู่ทุกฝีก้าว
ยุสซี ซันตาลาห์ตี
ยุสซี ซันตาลาห์ตี (; 18 มีนาคม ค.ศ. 1994 – ) เป็นนักมวยไทยชาวฟินแลนด์จากค่ายตุรกุไทยบ็อกซิงคลับ ซันตาลาห์ตีเป็นแชมป์ฟินแลนด์สามสมัย โดยลงแข่ง 37 ครั้ง ซึ่งชนะ 31 ครั้ง และแพ้ 6 ครั้ง เขาได้รับการฝึกสอนโดยปาซี ลูกกาเนน, ฮาร์รี เนียมิเนน และยานี เลห์โตลา
ในเดือนสิงหาคม ค.ศ. 2015 ซันตาลาห์ตีได้รับเหรียญทองแดงจากการแข่งขันมวยไทยชิงแชมป์โลก รอยัลเวิลด์คัพ ที่กรุงเทพมหานคร นับเป็นรางวัลเหรียญทองแดงจากการแข่งขันมวยไทยเหรียญแรกของฟินแลนด์สำหรับช่วงระยะเวลาแปดปี
ฟุตบอลโลกเยาวชนอายุไม่เกิน 17 ปี 2017
การแข่งขันฟุตบอลโลกเยาวชนอายุไม่เกิน 17 ปี 2017 เป็นครั้งที่ 17 ของ ฟุตบอลโลกเยาวชนอายุไม่เกิน 17 ปี, เริ่มทำการแข่งขันในประเทศอินเดียตั้งแต่วันที่ 6 และ 28 ตุลาคม ค.ศ. 2017.
สองทีมที่ดีที่สุดของแต่ละกลุ่มและสี่ทีมอันดับสามที่ดีที่สุดจะได้ผ่านเข้าสู่รอบ 16 ทีมสุดท้าย. การจัดอันดับของทีมในแต่ละกลุ่มจะตัดสินตามด้านล่างนี้ (หลักบทความอ้างอิงที่ 17.7):
เวลาทั้งหมดคือเวลาท้องถิ่น, IST .
สังเวียนของเกมรอบรองชนะเลิศคู่แรกได้ย้ายจาก Indira Gandhi Athletic Stadium, Guwahati, ต่อไปจะเป็นการประเมินสภาพสนามฟซึ่งอาจจะมีผลกระทบจากปริมาณน้ำฝนที่รุนแรง, สู่ Salt Lake Stadium, Kolkata.
รางวัลด้านล่างนี้เป็นรางวัลที่ได้รับในช่วงท้ายของการแข่งขัน.
หมายเหตุ: ผู้เล่นที่อยู่ใน ตัวหนา คือยังมีสถานะอยู่ในการแข่งขัน.
แฝดจุ้นลุ้นรัก
แฝดจุ้นลุ้นรัก  เป็นภาพยนตร์ครอบครัวสัญชาติอเมริกา ที่ออกฉายในปี ค.ศ. 1998 เขียนบทและกำกับโดย แนนซี่ เมเยอร์ส ภาพยนตร์เรื่องนี้เป็นการรีเมคภาพยนตร์เรื่อง The Parent Trap ที่ออกฉายในปี ค.ศ. 1961
แฮลลี่ เด็กสาวจอมแก่นเดินทางไปเข้าค่ายฤดูร้อนประจำปีที่โรงเรียนจัดขึ้นพร้อมเด็กจากรัฐอื่นที่แคมป์วอลเดน แฮลลี่ พบกับ แอนนี่ เด็กหญิงที่หน้าตาเหมือนเธอราวกับแกะ
หลังจากที่คุยกัน จึงรู้ว่าจริงๆ แล้ว พวกเธอเป็นฝาแฝดกัน แต่ต้องแยกกันหลังจากที่พ่อแม่แยกทาง แฮลลี่อยู่กับพ่อ ส่วนแอนนี่อยู่กับแม่ฝาแฝดจอมแก่นจึง วางแผนสลับตัว แอนนี่จะได้พบกับพ่ออย่างที่ฝันไว้ ส่วนแฮลลี่ก็จะได้เห็นหน้าแม่อย่างที่ต้องการ แผนการแรกดำเนินไปด้วยดี แต่ยังไม่หยุดเพียงเท่านี้ สองสาวน้อยยังมีแผนการจะจับให้พ่อกับแม่มาดีกัน แต่อุปสรรคสำคัญคือตอนนี้พ่อของพวกเธอกำลังหลงเสน่ห์สาวสวยนาม เมียร์ดิธ และกำลังจะมีโครงการแต่งงานกัน สองสาวน้อยจะทำอย่างไร
2016 แอลพีจีเอทัวร์
2016 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยเริ่มต้นฤดูกาลที่ประเทศบาฮามาส ในวันที่ 28 มกราคม และสิ้นสุดฤดูกาลในวันที่ 20 พฤศจิกายน ที่เมืองเนเปิลส์ รัฐฟลอริดา ประเทศสหรัฐอเมริกา ในฤดูกาลนี้มีจำนวนรายการแข่งขันทั้งหมด 33 รายการ เงินรางวัลรวม 63,200,000 ดอลลาร์สหรัฐ
เอ็นเอ็มบีโฟร์ตีเอต
เอ็นเอ็มบีโฟร์ตีเอต NMB ย่อมาจาก นัมบะ ซึ่งเป็นชื่อเขตหนึ่งในจังหวัดโอซาก้า เป็นกลุ่มไอดอลหญิงจากประเทศญี่ปุ่น และเป็นวงน้องสาวในญี่ปุ่นลำดับที่ 2 ของ AKB48 ต่อจาก SKE48 ก่อตั้งขึ้นในปี พ.ศ. 2553 ปัจจุบันมีเธียเตอร์เป็นของตัวเองที่ชั้นใต้ดินของตึก Yes-Namba ในย่านนัมบะ จังหวัดโอซาก้า
สมาชิก ตัวหนา หมายถึงตำแหน่งกัปตันของทีมนั้นๆ โดยกัปตันวงคนปัจจุบันคือ โคจิมะ คาริน (โคจิริน)
ต่อมาในวันที่ 1 มกราคม ค.ศ. 2021 ทางวงได้มีประกาศว่าจะทำการยุบทีมทั้งสามทีมและใช้ระบบสมาชิกหลักกับเคงคิวเซย์ และสมาชิกจะถูกแบ่งเป็น6ยูนิตเพื่อเข้าร่วมโปรเจกต์NAMBATTLE โดยมีรายชื่อยูนิตดังนี้
โดยยูนิตที่ได้อันดับที่1คือยูนิต Kyunmart และจะมียูนิตสเตจเป็นของตัวเอง
ในวันที่ 1 มกราคม ค.ศ. 2022 ทางวงได้ประกาศนำระบบทีมมาใช้อีกครั้ง โดยแบ่งเป็นทีมเอ็น ทีมเอ็ม และทีมบีทูตามเดิม
ทีมเอ็น (Team N).
มี Sadano Haruka เป็นกัปตันทีมN และมี Hirayama Mai เป็นรองกัปตันทีมN
ทีมเอ็ม (Team M).
มี Hara Karen เป็นกัปตันทีมM และ Abe Wakana เป็นรองกัปตันทีมM
ทีมบีทู (Team BII).
มี Satsuki Aika เป็นกัปตันทีมBII และ Sumino Wakana เป็นรองกัปตันทีมBII
NMB48
เอ็นเอ็มบีโฟร์ตีเอท
18 เจ้าอาวุธมหาประลัย
18 เจ้าอาวุธมหาประลัย  เป็นภาพยนตร์กังฟู ในปี ค.ศ. 1982 กำกับและนำแสดงโดย หลิว เจียเหลียง เนื้อเรื่องในภาพยนตร์เกิดขึ้นในสมัยราชวงศ์ชิง ในรัชสมัยของ พระนางซูสีไทเฮา โดยมี ฟู่ เซิง และ หลิว เจียฮุย ร่วมแสดงด้วย
ไหล่คัง ศิษย์เอกของสำนักผู้เชี่ยวชาญอาวุธทุกรูปแบบ เคยถูกหัวหน้าสำนักสั่งให้ไปขยายสาขาแต่เขาปฏิเสธ และหนีไปเป็นคนตัดฟืน หัวหน้าสำนักจึงส่ง 3 จอมยุทธออกตามหาเขา โดยใช้กลอุบายจนสืบทราบว่า คนตัดฟืนนั้นแท้จริงแล้วคือ ไหล่คัง ที่กำลังตามหา
รายชื่อบุคคลในยุคสามก๊ก (ง)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ง รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เอ็มเอ็กซ์เอ็ม
เอ็มเอ็กซ์เอ็ม  เป็นดูโอชาวเกาหลีใต้ ก่อตั้งโดยแบรนด์นิวมิวสิก สมาชิกประกอบด้วย อิม ย็อง-มิน และคิม ดง-ฮย็อน